Document ID: /roh_data/filtered/Billingualer_Corpus_interleaved-de-rm.jsonl.gz/529

This is a text translated from German to Rumantsch Grischun.
Wild - Hege - Jagd in Graubünden

Mit der Hege leistet der Bündner Jäger und die Bündner Jägerin einen wichtigen Beitrag zur Erhaltung der Lebensräume der einheimischen Tiere und Pflanzen. Somit profitieren nicht nur die jagdbaren Arten von der Biotophege.

Am kantonalen Hegetag des Bündner Kantonalen Patentjägerverbandes (BKPJV), der am 16. Juni 2001 von der Jägersektion Lavoi in Tamins organisiert wird, widmen sich die rund 150 Teilnehmenden der Zukunft der Hege und unter dem Motto "Lebensräume" den Ansprüchen von Reptilien, Amphibien, Unterwasser-Organismen und Pflanzen.

Bewährtes verbessern und Synergien nutzen

Die Hege hat im Kanton Graubünden mit dem Übergang von der Winterfütterung zur Biotophege einen neuen Weg gewählt. Die Lebensräume des Wilds und der nichtjagdbaren Tiere ist damit ins Zentrum gerückt. Beispielsweise werden mit der Pflege von brachliegenden Wiesen, von Feuchtgebieten, von Hecken und Waldrändern wichtige Elemente einer naturnahen Kulturlandschaft erhalten. Der Leistungsausweis der Jägerschaft ist gross, so werden über 160 ha Wiesen gemäht. Die Jagd selbst orientiert sich nicht mehr am Abschuss einzelner Trophäenträger, sondern hat zum Ziel, naturnahe, gesunde Wildbestände zu erhalten, die den Winter möglichst gut und ohne Konflikte überleben. Für die Jagd ist es wichtig, dass dieser Weg weiter beschritten und dass auch die Hege weiterentwickelt wird. Zukünftig sollen noch mehr Partner für die Erhaltung des Wild-Lebensraums gesucht und Synergien zwischen den verschiedenen Interessenten genutzt werden. Die Bevölkerung ist herzlich eingeladen, anlässlich von Hegetagen, Informationsveranstaltungen etc. mitzuwirken. "Gutes tun und das Ergebnis der Arbeit zeigen" ist das künftige Motto der Jagd und Hege in Graubünden.

Lebensraum, Wild, Jagd und Hege - in Graubünden kein Widerspruch

Nun ist es soweit: das Flugblatt zu Wild - Jagd - Hege in Graubünden ist erschienen. Mit diesem Flyer werden Sinn, Zweck und Ziel von Jagd und Hege informativ dargestellt. Die Themen Wild und Lebensraum sowie Jagd und Hege werden mit Fotos aus Graubünden illustriert und mit prägnanten Kurztexten kommentiert. Wer den Flyer näher anschaut, wird geradezu herausgefordert, die Schönheiten der Fauna und Flora Graubündens zu achten und draussen auch die nötige Rücksicht walten zu lassen. Ebenfalls mit Bild und Kurztext wird versucht, einen Funken Faszination der Bündner Jagd weiterzugeben. Die Jägerschaft sucht damit aktiv den Kontakt zur nichtjagenden Bevölkerung und zu den Gästen unseres Kantons. Neben Erklärungen zu Wild, Hege und Jagd sowie zu den geographischen Vorzügen unseres Kantons wird auch die Trägerschaft des Flugblatts vorgestellt: der Bündner Kantonale Patentjägerverband, das Jagd- und Fischereiinspektorat (ab 1. 1. 2002 neu Amt für Jagd und Fischerei) und das Bündner Naturmuseum. Sie setzen sich neben vielen weiteren Institutionen für unsere vielfältige und einzigartige Fauna und Flora ein. Diese Broschüre wird in den nächsten Wochen breit gestreut und ist dann bei den genannten Organisationen sowie bei allen Jägersektionen, Wildhütern und Jagd- und Fischereiaufsehern kostenlos erhältlich.

Waldrand - artenreicher Lebensraum voller Überraschungen

Der Waldrand ist eine wichtige Kontaktzone zwischen dem Wald und den angrenzenden Flächen. Meist ist es landwirtschaftlich genutztes Freiland. Bei richtigem Aufbau beherbergt der Waldrand eine grössere Artenvielfalt (über 1'000 Pflanzen- und Tierarten) als der Wald und das Freiland. Auf Grund der natürlichen Dynamik neigen ungepflegte Waldränder zu einem schlecht strukturierten Aufbau. Im Rahmen der Hegetätigkeit tragen die Jäger und Jägerinnen zusammen mit dem Forstdienst dazu bei, dass im Kanton Graubünden pro Jahr 31/2 bis fünf km Waldrand gepflegt werden. Das Amt für Wald Graubünden hat im Rahmen seiner Schriftenreihe "Das Amt für Wald informiert ..." ein neues Faktenblatt herausgegeben. Die Nummer 7 trägt den Titel "Waldrand, Lebensraum voller Überraschungen". Sie soll die Bevölkerung und damit eingeschlossen die Jägerschaft über die Bedeutung und die verschiedenen Möglichkeiten der Waldrand-Pflege informieren.

Gremium: Jagd- und Fischereiinspektorat Graubünden

Quelle: dt Jagd- und Fischereiinspektorat Graubünden

Data: 16.06.2001

Selvaschina - tgira - chatscha en il Grischun

Tras la tgira gidan il chatschader grischun e la chatschadra grischuna fitg a mantegnair ils spazis da viver da la fauna e flora indigena. Uschia na profitan betg mo las spezias permessas da la tgira dals biotops.

Al di chantunal da tgira da l'uniun grischuna da chatschaders da patenta (UGCP) che vegn organisà ils 16 da zercladur 2001 da la secziun da chatschaders Lavoi a Tumein, sa deditgeschan ils var 150 participants a l'avegnir da la tgira e, sut la devisa "spazis da viver", als interess dals reptils, amfibis, organissems sut aua e da las plantas.

Meglierar quai ch'è sa cumprovà e trair a niz sinergias

En il chantun Grischun ha la tgira instradà ina nova via cun passar dal pavlar d'enviern a la tgira dals biotops. Ils spazis da viver da la selvaschina e dals animals protegids èn pia vegnids mess en il center. Per exempel mantegnan ins impurtants elements d'ina cuntrada cultivada natirala cun cultivar prads nunutilisads, regiuns umidas, bostgaglia ed urs dal guaud. Il mussament da prestaziun dals chatschaders è grond. Els segan passa 160 ha prada. La chatscha sezza na s'orientescha betg pli tenor la reducziun da singuls animals cun trofeas, mabain ha la finamira da mantegnair effectivs da selvaschina natirals e sauns che survivan l'enviern il meglier pussaivel e senza conflicts. Per la chatscha èsi impurtant ch'ins prosegueschia sin questa via e ch'ins sviluppeschia la tgira. En il futur duain ins tschertgar anc dapli partenaris per mantegnair il spazi da viver da la selvaschina e per trair a niz las sinergias tranter ils differents interessents. A chaschun dals dis da tgira, d'ccurrenzas d'infurmaziun e.u.v. è la populaziun cordialmain envidada da cooperar. "Far dal bun e mussar il resultat da la lavur" è la futura devisa da la chatscha e tgira en il Grischun.

Spazi da viver, selvaschina, chatscha e tgira - nagina cuntradicziun en il Grischun

Uss èsi uschè enavant: il fegl sgulant davart selvaschina - chatscha - tgira en il Grischun è cumparì. Cun quest flyer vegnan preschentads a moda infurmativa il senn, l'intent e la finamira da la chatscha e tgira. Ils temas selvaschina e spazi da viver sco er chatscha e tgira vegnan illustrads cun fotografias dal Grischun e commentads cun curts texts expressivs. Tgi che guarda pli bain il flyer, vegn gist intimà d'observar la fauna e flora dal Grischun e da prender il resguard necessari envers quellas. Medemamain cun ina illustraziun e cun in curt text emprovan ins da dar vinavant ina sbrinzla fascinaziun da la chatscha grischuna. Cun quest flyer tschertgan ils chatschaders activamain il contact cun la populaziun che na va betg a chatscha e cun ils giasts da noss chantun. Ultra da decleraziuns davart la selvaschina, la tgira e la chatscha sco er davart ils avantatgs geografics da noss chantun vegnan preschentads er ils purtaders dal fegl sgulant: l'uniun grischuna da chatschaders da patenta, l'inspecturat da chatscha e pestga (davent dal 1.-1-2002 novamain uffizi da chatscha e pestga) ed il museum grischun da la natira. Ultra da numerusas autras instituziuns s'engaschan els per nossa fauna e flora variada ed unica. Questa broschura vegn derasada durant las proximas emnas e po silsuenter vegnir retratga gratuitamain tar las organisaziuns menziunadas sco er tar tut las secziuns da chatscha, tar tut ils guardiaselvaschinas e tar tut ils survegliaders da chatscha e pestga.

Ur dal guaud - spazi da viver plain surpraisas

L'ur dal guaud è ina zona da contact impurtanta tranter il guaud e las surfatschas cunfinantas. Il pli savens è quai terren avert cun ina cultivaziun agricula. Sch'el vegn cultivà endretg, alura dat l'ur dal guaud ricover ad ina pli gronda varietad da spezias (passa 1'000 spezias da plantas e d'animals) ch'il guaud u il terren avert. Sin fundament da la dinamica natirala han urs dal guaud malcultivads ina nauscha structura. En il rom da la lavur da tgira gidan ils chatschaders e las chatschadras ensemen cun il servetsch forestal a tgirar per onn 31/2 fin tschintg km ur dal guaud en il chantun Grischun. L'uffizi forestal dal Grischun ha edì ils novs fatgs en il rom da sia retscha "L'uffizi forestal infurmescha ...". Il numer 7 stat sut il titel "Ur dal guaud, spazi da viver plain surpraisas". El duai infurmar la populaziun, inclusiv ils chatschaders davart l'impurtanza e las differentas pussaivladads da la tgira da l'ur dal guaud.

Gremi: inspecturat da chatscha e pestga dal Grischun

Funtauna: rg inspecturat da chatscha e pestga dal Grischun

Data: 16.06.2001